Up-1290/19
Datum: 2019-11-29T00:00:00.000+01:00
ecli: ECLI:SI:USRS:2019:Up.1290.19
vrsta: posamični akt
zadeva: ustavna pritožba
objavljeno: Neobjavljeno | 29.11.2019
dokument: USE87
resitev: zavrženje
odlocitev: sklep
vlagatelj: Karmen Bajić, Slovenska Bistrica
datum_vloge: 2019-10-24T22:00:00.000Z
datum_odlocitve: 2019-11-28T23:00:00.000Z

# Up-1290/19-4

# 29. 11. 2019

## SKLEP

Senat Ustavnega sodišča je v postopku za preizkus ustavne pritožbe, ki jo je vložila Karmen Bajić, Slovenska Bistrica, na seji 29. novembra 2019

### **sklenil:**

**Ustavna pritožba zoper sodbo Okrajnega sodišča v Celju št. ZSV 1309/2017 z dne 5. 9. 2019 se zavrže.**

---

Senat je ustavno pritožbo zavrgel, ker ni dovoljena.

Ustavna pritožba zoper posamične akte, izdane v zadevah prekrškov, praviloma ni dovoljena (četrta alineja drugega odstavka v zvezi s prvim odstavkom 55.a člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS), razen če gre za posebej utemeljen primer (tretji odstavek 55.a člena ZUstS), kar mora pritožnik obrazloženo zatrjevati.

Pritožnica ni podala obrazloženega predloga za izjemno odločanje o sicer nedovoljeni ustavni pritožbi. Senat je zato ustavno pritožbo zavrgel.

Senat Ustavnega sodišča je sprejel ta sklep na podlagi tretje alineje prvega odstavka 55.b člena v zvezi s četrto alinejo drugega odstavka 55.a člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11 in 70/17) v sestavi: predsednik senata Marko Šorli ter člana DDr. Klemen Jaklič in dr. Katja Šugman Stubbs. Sklep je sprejel soglasno.

Marko Šorli

Predsednik senata